**"LATVIJAS DAUDZBĒRNU ĢIMEŅU APVIENĪBA"**

laiks.gimenei@gmail.com

Ķekavā, Ķekavas novadā

Datums skatāms laika zīmogā, Nr. 1-7.1/22/2343

*Par šobrīd pieejamo Ķekavas novada pašvaldības atbalstu ģimenēm, kuru aprūpē ir vismaz trīs bērni*

Ķekavas novada pašvaldība, (turpmāk – Pašvaldība), saņēma Jūsu vēstuli, kurā lūdzat sniegt informāciju par Pašvaldības atbalstu 2022.gadā ģimenēm, kuru aprūpē ir vismaz trīs bērni.

Ķekavas novada sociālais dienests, (turpmāk – Sociālais dienests), informē, ka Pašvaldībā 2022.gadā ir šādi atbalsta veidi ģimenēm, kuru aprūpē ir vismaz trīs bērni:

1) Par apmaksu interešu izglītības programmām pašvaldības izglītības iestādēs

Pašvaldības izglītības iestādēs (skolās) interešu izglītība visiem izglītojamajiem ir bezmaksas, savukārt pirmsskolas izglītības iestādēs atbalsts interešu izglītības programmām nav paredzēts.

2) Par atbalstu profesionālās ievirzes izglītības iestādēs (Mūzikas skola, Mākslas skola, Sporta skola)

Līdzfinansējumu samazina par 50 % daudzbērnu ģimeņu bērniem pirmās prioritātes profesionālās ievirzes programmā, ja izglītojamais un viens no vecākiem deklarēts Ķekavas novada administratīvajā teritorijā.

3) Par līdzfinansējumu daudzbērnu ģimeņu bērnu ēdināšanas izdevumiem pirmsskolas izglītības iestādēs

Atbalsta apmērs ir 1,50 euro dienā kā piemaksa pie ēdināšanas izmaksām bērniem no daudzbērnu ģimenēm, kuri apgūst pirmsskolas izglītības programmu Pašvaldības izglītības iestādēs vai privātās izglītības iestādēs, bez ģimenes materiālā stāvokļa izvērtēšanas, ja ģimenes dzīvesvieta ir deklarēta Ķekavas novada administratīvajā teritorijā.

Atbalsta apmērs 1,00 euro dienā kā piemaksa pie ēdināšanas izmaksām visiem bērniem, kuri apgūst obligāto pirmsskolas izglītības programmu, t.i. no 5 gadu vecuma.

4) Par līdzfinansējumu ēdināšanas pakalpojumiem vispārējās izglītības iestādēs

No 1. līdz 6. klasei visiem skolēniem ir apmaksātas pusdienas.

Atbalsta apmērs ir 1,15 euro kā piemaksa pie ēdināšanas izmaksām par pusdienu ēdienreizi visiem izglītojamajiem no daudzbērnu ģimenēm, bez ģimeņu materiālā stāvokļa izvērtējuma, ja ģimenes dzīvesvieta ir deklarēta Ķekavas novada administratīvajā teritorijā un izglītojamais apgūst izglītības programmu 7. - 12. klasē vispārējās izglītības iestādēs Ķekavas novada administratīvajā teritorijā.

Savukārt, gadījumā, ja ģimenei ir piešķirts trūcīgās/maznodrošinātās mājsaimniecības statuss, tad skolēns saņem brīvpusdienas Ķekavas novada izglītības iestādēs uz spēkā esošu trūcīgas vai maznodrošinātas mājsaimniecības statusa laiku.

Ja ģimenei ir piešķirts trūcīgās/maznodrošinātās mājsaimniecības statuss, tad 1.-9. klašu skolēns saņem launagu Ķekavas novada izglītības iestādēs uz spēkā esošu trūcīgas vai maznodrošinātas mājsaimniecības statusa laiku.

5) Par nekustamā īpašuma nodokļa atlaidi

Atbalsts daudzbērnu ģimenēm, pamatojoties uz Ķekavas novada domes saistošajiem noteikumiem Nr.25/2021 “Par nekustamā īpašuma nodokli un nekustamā īpašuma nodokļa atvieglojumu piemērošanu Ķekavas novadā”, ir noteikts 70% apmērā no aprēķinātā nodokļa par dzīvojamo māju un tai piekritīgo zemi, ja uz taksācijas gada 1. janvāri mājoklī deklarēts viens no laulātajiem un vismaz trīs vai vairāk bērni.

6) Par pabalstu ģimenei sakarā ar bērna piedzimšanu

Pašvaldības pabalsts jaundzimušā aprūpei tiek piešķirts, pamatojoties uz Ķekavas novada domes saistošo noteikumu Nr.21/2021 “Pabalsti Ķekavas novadā, neizvērtējot materiālo situāciju” 4.punktu, kas nosaka, ka pašvaldības pabalstu jaundzimušā aprūpei var saņemt 270,00 euro apmērā, ja vienam no vecākiem dzīvesvieta ir deklarēta Ķekavas novadā ne mazāk kā sešus mēnešus pirms bērna dzimšanas, un bērna pirmreizējā un esošā dzīvesvieta ir deklarēta Ķekavas novadā. Iesniegumu pašvaldības pabalsta saņemšanai var iesniegt tas vecāks, kurš ir deklarējis savu dzīvesvietu Ķekavas novadā, ne vēlāk kā 3 mēnešu laikā pēc bērna piedzimšanas. Pabalstu nepiešķir, ja viens no vecākiem pabalstu jaundzimušā aprūpei saņēmis citā Latvijas Republikas pašvaldībā.

7) Pabalsts, uzsākot mācību gadu, mācību līdzekļiem

Pabalstu individuālo mācību piederumu vai skolas apģērba iegādei var saņemt Sociālajā dienestā trūcīgu/maznodrošinātu mājsaimniecību bērni, kuri apmeklē Ķekavas novada izglītības iestādes un/vai bērni, kuri ir deklarēti Ķekavas novadā, bet apmeklē izglītības iestādes bērniem ar speciālām vajadzībām. Pabalsta apmērs ir līdz 35,00 euro bērnam mācību gada laikā.

8) Par pabalstu sabiedriskā transporta izdevumu samaksu izglītojamajiem

Izglītojamajiem tiek nodrošināts skolēnu autobuss visā novada administratīvajā teritorijā. Sabiedriskā transporta biļetes tiek apmaksātas visiem tiem izglītojamajiem, kuriem nav iespējams izmantot skolēnu autobusu.

Izpilddirektore Jolanta Jansone

Agnese Mence-Katkeviča  
23079221  
agnese.mence@kekava.lv